Tisztelt Szülők!

Iskolánkban Menzakártya rendszer működik. Az ebéd befizetés ennek megfelelően a 2019-2020. tanévtől történhet átutalással, postai csekken, bankkártyával az internetes felületen. Készpénzes befizetésre csak a K&H Bank fiókjában van lehetőségük a 10402142-49555654-48551248 számú bankszámla számra történő pénztári befizetéssel. (Oktatási azonosító feltüntetésével!!!)

***Átutalással, bankkártyával és postai csekken történő fizetés*** esetén Önöknek a tárgyhót megelőző hónap első felében a diosd.menzakartya.hu oldalon le kell adni megrendelésüket, mert az így befizetett összegek a rendszer sajátosságát tekintve néhány munkanap alatt kerülnek jóváírásra. A rendelés érvényesítéséhez egy regisztrációs kódra lesz szükségük, amit Szabó Jánosné pénzügyi ügyintézőtől személyesen vagy a 06-20/258-9752 telefonszámon igényelhetnek.

A rendelést követően a rendszer a megadott email címre egy díjbekérőt fog küldeni Önöknek, amely összeget kérjük, az ott megadott bankszámla számra átutalni szíveskedjenek (K&H Bank Zrt. 10402142-49555654-48551248). Az utaláskor minden esetben tüntessék fel a gyermek nevét és oktatási azonosítóját, mert a rendszer csak ezek ismeretében képes összepárosítani a beérkezett összeget, az étkező gyermekkel.

Az étkezések **lemondására** minden nap reggel 9.00-óráig van lehetőségük a másnapi étkezések tekintetében. Ezt követően már csak a harmad-, negyed-, stb. napokat tudja a rendszer törölni! A lemondásokat minden esetben visszaigazoljuk, és csak a visszaigazolással együtt érvényes a lemondás.

A gyermekek az ebédjüket egy kártya leolvasását követően kapják meg, ami az alsó évfolyamokban osztályonként egyetlen kártyát jelent, amit az osztályfőnökök koordinálnak. A különórák és egyéb elfoglaltságok miatt egyedileg étkezőknek azonban van lehetőségük külön kártyát vásárolni, amit a gyermekeknek minden ebédnél maguknál kell tartaniuk és lehúzni az erre szolgáló eszközön. Ennek az ára 1000 Ft, amit szintén az ügyintézőnél lehet igényelni és megvásárolni.

A **kedvezményes étkezésre** jogosult gyermekek szüleinek minden évben nyilatkozniuk kell az iskola honlapján található formanyomtatványon, amit legkésőbb a tanévet megelőző augusztus hónapjában le kell adni a Diósdi Polgármesteri Hivatal Pénzügyi irodájában. Ennek elmulasztásával a gyermek nem veheti igénybe a kedvezményes étkezét, teljes térítési díjjal étkezhet.

Az étkezéseket csak ebéddel kombinálva lehet igényelni, vagyis tízórai-ebéd, tízórai-ebéd-uzsonna vagy ebéd-uzsonna kombinációkban. Csak tízórai és/vagy csak uzsonna rendelésére nincs lehetőségük. Lemondani csak az adott napra igényelt összes étkezést lehet.

Felhívjuk továbbá figyelmüket, hogy amennyiben 8 napon túli tartozásuk mutatkozik, úgy a következő hónapra nincs lehetőségük étkezést rendelni, csak a tartozás rendezését követően!

Kérjük, erre fordítsanak különös gondot, mert kellemetlen lehet, ha a gyermek nem kap étkezést.

A Menzakártya rendszer használatával kapcsolatban minden fontos információt megtalálnak az iskola honlapján vagy a Diósdi Polgármesteri Hivatal Pénzügyi Irodáján a fenti elérhetőségeken.